lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv lv en lv en lv en lv en lv en lv en lv lv en lv eo lv pl lv lv cs en lv en lv pt lv lv lv lv cs en en pl lv pl en lv lv en en lv lv lv lv lv en lv en en nl en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Jau ceturto reizi Alojas novadā atzīmēja Uzņēmēju dienu – Alojas administrācija
Alojas pilsētas un pagasta pārvalde
Liāna Lilenblate-Sipko25.04.201725.04.2017 Aktualitātes, Alojas Ausekļa vidusskola, Alojas pagasts un pilsēta, Uzņēmējdarbība
22.aprīlī Alojas sporta hallē norisinājās “Alojas novada Uzņēmēju diena 2017”. Šogad tradicionālais pasākums, ko atzīmē ik pēc diviem gadiem, notika jau ceturto reizi. Kā ierasts, tā laikā gan neformālā, gan svinīgā gaisotnē pašvaldība atskatās uz paveikto novada attīstībā, jo īpaši uzņēmējdarbības jomā.
Diena iesākās ar tehnikas parādi, kas Alojas ielās un autoostas laukumā pulcēja ne mazums interesentu no visa novada. Šoreiz parādē savus iespaidīgos spēkratus demonstrēja SIA “Grīnis” (īpašnieks Ed Noordam), Māris un Normunds Minalto, Mikus un Māris Možvillo, Egīls Viļumsons un Valsts ugunsdzēsības un glābšanas dienesta Vidzemes reģiona brigādes Limbažu daļas Alojas posteņa ugunsdzēsēji-glābēji Ivars Ulmis un Ģirts Ģederts (posteņa komandieris Ingars Dalka).
Uzņēmēju dienu ar uzrunu atklāja Alojas novada domes priekšsēdētāja Dace Vilne.
– Uzņēmējdarbības attīstība ir priekšnosacījums katra iedzīvotāja dzīves apstākļu uzlabošanai, tāpēc svarīga labvēlīgas dzīves vides nodrošināšana uzņēmējiem un viņu ģimenēm, un tā nenoliedzami ir pašvaldības prioritāte, – viņa uzsvēra. Priekšsēdētāja teica labus vārdus ikvienam uzņēmējam par ikdienā ieguldīto darbu novada attīstībā, norādot, ka kopēju mērķu sasniegšanā vienlīdz būtiski ir kā lielie, ilggadējie un pieredzējušie uzņēmēji, tā jaunie, apņēmīgie un drosmīgie censoņi.
Pasākuma laikā vairāki simti apmeklētāju izmantoja iespēju nesteidzīgi iepazīt 48 izstādes-tirdziņa stendu piedāvājumu, kuru sniedza ne tikai Alojas novada uzņēmēji, iestādes un biedrības, bet arī ciemiņi no Salacgrīvas, Limbažu, Kocēnu, Babītes un Mazsalacas novadiem, Valmieras un Rīgas. Tostarp sevi prezentēja arī jaunākie Vidzemes reģiona uzņēmējdarbības veicēji, jo Uzņēmēju dienas ietvaros notika Reģionālā skolēnu mācību uzņēmumu (SMU) gadatirgus, ko sadarbībā ar Latvijas izglītības organizāciju “Junior Achievement Latvija” koordinēja Alojas Ausekļa vidusskolas skolotājs Juris Alps. Izstādes-tirdziņa laikā atnākušajiem bija iespēja vērot arī Alojas Ausekļa vidusskolas robotikas pulciņa dalībnieku paraugdemonstrējumus. Paralēli degustācijām, konsultācijām un pirkumu veikšanai apmeklētāji baudīja daudzveidīgu kultūras programmu novada pārvalžu pašdarbnieku kolektīvu izpildījumā.
SMU pārstāvjus par veiksmīgu dalību gadatirgū pēc žūrijas komisijas vērtējuma nominācijās “Labākā pārdošanas komanda”, “Kvalitātes produkts”, “Videi draudzīgs produkts”, “Inovatīvs produkts”, “Labākā reklāma” un  “Labākais stends” apbalvoja J.Alps. Izvērtējot katra jaunā uzņēmuma unikalitāti un darbības perspektīvas, savas simpātiju balvas skolēniem pasniedza žūrijas komisijas locekles Ilze Caune, SIA “Aloja-Starkelsen” ražošanas vadītāja un Olita Untāla, AS “Attīstības finanšu institūcija Altum” Valmieras reģionālā centra vadītāja.
Ņemot vērā, ka aizvadītajā gadā Alojas novada dome jau trešo reizi izsludināja „Biznesa ideju konkursu komercdarbības uzsākšanai  Alojas novadā” ar mērķi veicināt jaunu komersantu veidošanos novadā, motivējot iedzīvotājus sava biznesa uzsākšanai, Uzņēmēju dienas laikā prezentācijas par sasniegto uzņēmējdarbībā sniedza trīs konkursā pašvaldības finansiālo atbalstu ieguvušie jaunie uzņēmēji – Nils Alvars Neļķis, Marina Vītola un Mārtiņš Elsiņš.
Visas dienas garumā apmeklētājiem bija iespēja balsot par viņuprāt labākajiem stendiem dažādās nominācijās. Uzvarētājus apbalvoja viena no pasākuma organizatorēm, pašvaldības komercdarbības speciāliste Zane Lapšāna – Celma. Kā atraktīvākais tika novērtēts SIA “Aloja-Starkelsen” stends, par viesmīlīgāko apmeklētāji atzina Mazsalacas novada domes priekšsēdētāja Harija Rokpeļņa un viņa sievas Ingas uzņēmuma IK “HI veltes” stendu, savukārt oriģinālākā stenda titulu ieguva pašnodarbinātais Andrejs Lācis. Jāpiebilst, ka turpinot 2015.gadā “Alojas novada dienās” aizsākto tradīciju novada uzņēmēju svinīgajā godināšanā apbalvojumā pasniegt vietējā uzņēmēja darinājumus, pasākumam īpaši paredzēto balvu izgatavošana šogad tika uzticēta tieši A.Lācim.
Uzņēmēju dienas noslēgumā Alojas novada pašvaldības vārdā atzinības rakstus un minētās balvas par veiksmīgu uzņēmējdarbību nominācijās „Lielākais nodokļu maksātājs”, „Lielākie darba devējs”, „Izaugsme” un “Klientam draudzīgākais uzņēmums Alojas novadā” uzņēmumiem pasniedza D.Vilne un Z.Lapšāne – Celma.
Sabiedrību ar ierobežotu atbildību konkurencē
SIA “Aloja Starkelsen” – Jānis Garančs
SIA “Draugu dārzs” – Māris Siktārs
SIA “Marko K” – Sandris Kalniņš
Z/S “Birzmaļi” – Dzintars Tomsons
Z/S “Pubas” – Andrejs Možvillo
Sabiedrību ar ierobežotu atbildību konkurencē
“Alojas Starkelsen” – Jānis Garančš
SIA “Aloja Agro” – Jānis Vārpa
SIA “Tēraudiņi” – Valdis Možvillo
Z/S “Birzmaļi” – Dzintars Tomsons
Z/S “Pubas” – Andrejs Možvillo
Z/S “Kapzemes” – Dainis Landsmanis
Uzrādot vislielāko apgrozījuma kāpumu no 2015. līdz 2016.gadam
SIA “Trīs saujas smilšu” Inga Bartkeviča
“KLIENTAM DRAUDZĪGĀKAIS UZŅĒMUMS ALOJAS NOVADĀ”
“BIZNESA IDEJU KONKURSA KOMERCDARBĪBAS UZSĀKŠANAI ALOJAS NOVADĀ” ieguvēji:
Pēc apbalvojumu pasniegšanas D.Vilne sirsnīgi pateicās ikvienam novadniekam un ciemiņam, kas ar savu klātbūtni kuplināja pasākumu. Par dalību Uzņēmēju dienā lielu paldies viņa teica arī visiem kaimiņu novadiem. Noslēgumā domes priekšsēdētāja atzina: – Uzņēmēju diena ir lieliska iespēja kā Alojas novada iedzīvotājiem, tā ikvienam interesantam iepazīt mūsu un apkārtējo uzņēmēju bagātīgo piedāvājumu. Alojas novadā dzīvoju jau daudzus gadus. Šķita, ka vietējie uzņēmēji jau vairāk vai mazāk ir zināmi, bet šodien redzētais mani pārsteidza, un to saku ar cieņpilnu apbrīnu. Jūs visi esat pierādījums tam, ka mūsu cilvēki ir spējīgi un apņēmības pilni radīt arvien ko jaunu. Ikviens no jums patiesi esat mūsu lepnums! Vēlu veiksmīgu attīstību arī turpmāk un tiksimies atkal pēc diviem gadiem!
← Pašvaldība sveica skates “Gada labākā būve Latvijā 2016” bērnu zīmējumu konkursa dalībniekus
NVA turpina darba devēju pieteikumu pieņemšanu dalībai Vakanču gadatirgos →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.